Szőlészek íróasztal mögött

2020.01.31. a web Gazdálkodási Napló (GN) benyújtási határideje!

Kik kötelezettek a benyújtásra? Akik részt vesznek az alábbi programok valamelyikében:

-    VP AKG kifizetés (2015, 2016)
-    VP ÖKO támogatása (2015, 2018)
-    VP NATURA 2000 mezőgazdasági területeknek nyújtott kompenzációs kifizetések
-    VP Kompenzációs kifizetések a Természeti Hátránnyal Érintett Területeken (THÉT)
-    Vízvédelmi célú nem termelő beruházások (NTB)
-    VP élőhelyfejlesztési célú nem termelő beruházások (NTB)
-    ÚMVP agrár-környezetgazdálkodási támogatások környezetvédelmi célú gyeptelepítés célprogram (10 éves kötelezettség miatt)

Az ÁNYK általános nyomtatványkitöltő keretprogram a NÉBIH [honlapjáról](http://anyk.nebih.gov.hu/GazdalkodasiNaplo) letölthető, ugyanúgy, mint a webGN aktuális nyomtatványa.

Többeknek az AKG kötelezettségvállalásuk miatt kell a webGN-t benyújtani. Nekik néhány tanács:

kitöltendő adatlapok:

* GN00 – ez egy általános nyomtatvány az alapadatokkal
* GN01 – az AKG-vel vállalt területek listája
* GN04 – maga az ültetvény kerül feltüntetésre- ennek része a kijuttatott tápanyag-mennyiség is
* GN10 – növényvédőszeres kezelések nyilvántartása
* TAGT – tápanyag-gazdálkodási terv

Fontos, hogy a tápanyag-gazdálkodási tervvel legyen összhangban a kijuttatott szerves-vagy műtrágya hatóanyag-tartalma.

A gazdanapló többi részét is ki kell tölteni, de a beküldendő oldalak a fentiek. (A pontos adattartalmat a támogatási szerződés rögzíti.)

A mulasztás az előző évi támogatási összeg 15 százalékának elvesztését eredményezi. Továbbá, ahol a tápanyag-gazdálkodási terv beküldése is elvárt (VP-AKG/VPÖKO szántó és ültetvény földhasználat), ott a beküldés elmaradása további 15 százalékos levonást eredményez. Gazdálkodási napló esetében **a határidőn túli adatszolgáltatásra nincs lehetőség**! A beküldés elmulasztása jogvesztő hatályú.